Nordre torv (Hønefoss)

Nordre torv eller Nordre torg («Nordsitorvet») er Hønefoss bys eldste torv. Det ligger i bydelen Nordsiden, i direkte tilknytning til Hønefoss bru (bybrua) og Nordre park. Bygningsmassen rundt torvet består av eldre mur- og trehusbebyggelse, der første etasje gjerne er forbeholdt næringsvirksomhet.

I et møte den 5. januar 1853 besluttet daværende Hønefoss formannskap å anskaffe ... 

I dag består torvet av en parkeringsplass for biler på den ene siden og (i sommersesongen) uteservering på den andre siden, der det blant annet ligger en pub og en pizzarestaurant. Rundt torvet ligger det ellers ulike butikker og tjenestetilbydere. På parkeringsplassen settes det opp et stort juletre hvert år i forbindelse med feiring av Julen. Torvet er også samlingsplass og utgangspunkt for barnetoget hver 17. mai.

I tidligere tider var det trehusbebyggelse rundt torvet og langs tilstøtende gater, men flere bybranner på siste halvdel av 1800-tallet førte til at mange av trehusene forsvant. Tidligere fantes det også et vanningsanlegg for hester midt på torvet, men dette er for lengst fjernet.

Ut fra Nordre torv går Hønefoss bru mot Sørsiden og gatene Hammerbrogate (langs Nordre park til Lagesens gate), Strandgata (mot Riddergården i Hønengata) og Torvgata nordover mot Hønefoss skole. Strandgata og Torvgata er enveiskjørte. Strandgata ut fra torvet mot Hønengata og Torvgata inn mot torvet fra Hønengata.

Gater ved Nordre torv 
 Hønefoss bru
 Hammerbrogate
 Strandgata
 Torvgata

Se også 
 Søndre torv
 Gater i Hønefoss
 Nordsiden
 Nordre park
 Hønefossen
 Sørsiden

Referanser 

Hønefoss
Plasser i Norge